EkBass/fiwiki-20250220-pages-articles huggingface dataset:
Ko Wai

Ko Wai () on saari Moo Ko Changin merellisessä kansallispuistossa Tratin provinssissa Thaimaassa noin 400 kilometriä Bangkokista. Saaren nimi tarkoittaa rottinkisaarta. Alun perin saarta asuttivat kalastajat ja edelleenkin kumipuunviljelijät, mutta saaren pohjoinen rannikko on kehittymässä turistikohteeksi muiden lähisaarten tapaan. Ko Wain pinnanmuodostus on melko matala. Etelässä saari on kallioinen ja pohjoisessa hiekkarantojen ympäröimä. Keskellä kulkee saaren poikki korkeampi selänne. Idässä maa nousee selvästi muodostaen kukkulaisen niemen. Lähisaariin verrattuna se on kooltaan huomattavasti pienempi kuin Ko Mak tai Ko Kut, mutta suurempi kuin Ko Kham. Saari on kauttaaltaan metsän peittämää. Ko Wai on edelleen sähkötön ja tietön. Sähköä on saatavilla rajoitetusti generaattorein. Saarella on hienoja hiekkarantoja ja kaksi majoitusliikettä: Ko Wai Pakarang Resort ja Ko Wai Paradise Resort. == Yhteydet == Lauttamatka Ko Changilta saarelle kestää Ban Bang Baosta noin tunnin. Saarelta on suora yhteys myös mantereelle Laem Gnobiin, joka kestää noin kolme tuntia. == Katso myös == *Ko Mak *Ko Chang == Aiheesta muualla == *Island Hopper - lauttayhteys saarelle *Ko Wai Pakarang Resortin sivut Luokka:Thaimaan saaret
Artemis Fowl (henkilö)

Artemis Fowl II on Eoin Colferin luoma kirjahahmo, joka seikkailee päähenkilönä Artemis Fowl -kirjasarjassa. Nuoren Fowlin ikä vaihtelee kirjojen välillä. Artemis Fowlin vihjataan olevan jopa maailman älykkäin henkilö. Hänen älykkyysosamääränsä on todellisuudessa noin 300 (oikeaa osamäärää ei ole voitu laskea, koska hän pystyy huijaaman maailman parhaita psykologeja.) Ensimmäisessä kirjassa hän on 12-vuotias, viimeisimmässä 15–18-vuotias, sillä hän oli ajan ulkopuolella 3 vuotta kirjassa "Kadonnut siirtokunta". Artemis on kirjoissa rikollisnero, jota auttaa hankkeissaan hänen uskollinen henkivartijansa Butler. Hän on keijujen pahin vihollinen, mutta hän joutuu auttamaan keijuja joissain kirjoissa, kuten Opalin Kostossa. Artemis kuitenkin oppii pitämään keijuista ajan kuluessa ja jopa ystävystyy niiden kanssa. Artemis on saanut nimensä isänsä mukaan, ja se on sattumoisin sama kuin Artemis-jumalattaren nimi. Artemis II:en syntymäpäivä on 1.9. Artemiksen "ystäväpiiriin" kuuluu hänen henkivartijansa Butlerin lisäksi mm. Butlerin pikkusisko Juliet, nero Minerva Paradizo, menninkäiskomisario Holly Short, kleptomaanikääpiö Mulch Diggums, komentajamaahinen (edesmennyt) Julius Root sekä erittäin viisas ja varsin itsekeskeinen kentauri Foaly. Luokka:Artemis Fowl -kirjasarjan henkilöhahmot Luokka:Kuvitteelliset lapset
Äpäre

__NOTOC__ Äpäre on suomalaisen melodinen black metal -yhtye Ajattaran neljäs studioalbumi, joka julkaistiin 22. maaliskuuta 2006. Albumi ylsi ensimmäisellä listaviikollaan Suomen virallisen listan sijalle 27. == Kappaleet == Kaikki kappaleet kirjoittanut Ruoja, paitsi ”Syntyni” Tuomo Valtonen. # # # # # # # # # # == Kokoonpano == * Ruoja – kitara, laulu * Atoni – basso * Malakias III – rummut * Samuel Lempo – soolokitara * Irstas – kosketinsoitin, taustalaulu === Tuotanto === * Tuomo Valtonen – äänittäjä, miksaaja (Sundi Coop) * Mika Jussila – masteroija (Finnvox) * Tomi Laurén – kansitaide * Maksim Makhinya – valokuvat == Arviot == * Desibeli.net: Desibeli.net: Levyarvio * Imperiumi.net: 6½/10Imperiumi.net: Levyarvio * Soundi: Soundi: Levyarvio == Lähteet == == Aiheesta muualla == * Ajattaran kotisivut * Äpäre discogs.com -sivustolla * Luokka:Vuoden 2006 albumit Luokka:Ajattaran albumit Luokka:Tuomo Valtosen tuottamat albumit
Rïdder

Rïdder (kazakiksi ja venäjäksi Риддер) on kaupunki Kazakstanin itäosassa Itä- Kazakstanin alueella. Vuonna 2016 asukasluku oli 49 695. Kaupungin ympäristöä hallitsee Altai-vuoriston kukkulat. == Historia == Rïdder sai kaupunginoikeudet vuonna 1934. Kaupunki on saanut nimensä tutkimusmatkailija Philip Ridderin mukaan, joka löysi paikalliset malmiesiintymät vuonna 1786. Kaivostoiminta alueella käynnistyi viisi vuotta myöhemmin. Vuonna 1941 Ridder uudelleennimettiin Leninogorskiksi. Vanha nimi palautettiin vuonna 2002. == Talous == Rïdder on tärkeä kaivosteollisuuden keskus. Alueella on kupari-, sinkki-, lyijy-, hopea- ja kultakaivoksia. == Liikenne == Pisimmän Eurooppatien E40 itäinen päätepiste on Rïdderissä. ==Lähteet== Luokka:Kazakstanin kaupungit
Waddinxveen

Waddinxveen on kaupunki Etelä-Hollannin provinssissa Alankomaissa. Sen pinta- ala on 29,39 km² ja väkiluku 25 631 (1.2.2008). Pinta-alasta 1,52 km² on vettä. Waddinxveenin nykyisenä kaupunginjohtajana toimii Bert Cremers. == Waddinxveeniläisiä henkilöitä == * Sharon den Adel, laulaja * George Baker, laulaja * Verona van de Leur, voimistelija * Robert Westerholt, kitaristi == Lähteet == == Aiheesta muualla == * Viralliset sivut Luokka:Etelä-Hollannin kunnat
Riva (yhtye)

Riva oli jugoslavialainen popyhtye, joka voitti Sveitsissä pidetyn vuoden 1989 Eurovision laulukilpailun. Edustuskappale oli ”Rock Me”, jolla yhtye sai 137 pistettä. Riva esiintyi ensimmäistä kertaa Zagrebfestillä vuonna 1988. Yhtye julkaisi vuonna 1989 englanninkielisen albumin Koch Recordsille. Yhtyeen hajottua vuonna 1991 sen laulaja Emilija Kokić aloitti soolouran. == Jäsenet == * Emilija Kokić – laulu * Zvonimir Zrilić – kitara * Dalibor Musap – kosketinsoittimet * Nenad Nakić – basso * Boško Colić – rummut Luokka:Jugoslavialaiset yhtyeet Luokka:Popyhtyeet Luokka:Jugoslavian euroviisuedustajat Luokka:Euroviisuvoittajat Luokka:Vuoden 1989 euroviisuedustajat
Alandia

Alandia voi tarkoittaa seuraavia: * Alandia, Ahvenanmaan latinankielinen nimi * M/S Alandia, alk. M/S Diana, nyk. M/S Jamaa II, autolautta * Alandia Vakuutus, ahvenanmaalainen vakuutusyhtiökonserni
Aallotar

Aallotar voi tarkoittaa seuraavia: * aallotar eli undiini, merenneito, mytologinen olento * Aallotar, naisen nimi * S/S Aallotar, 1937 rakennettu suomalainen matkustajalaiva, luovutettiin sotakorvauksena Neuvostoliittoon 1945 ja liikennöi siellä S/S Beloostrov nimellä. Romutettiin 1975. * S/S Aallotar, 1952 rakennettu suomalainen matkustajalaiva. Vuonna 1971 sai nimekseen Bore II. Tuhoutui tulipalossa marraskuussa 1973 Turussa ja romutettiin 1974 * M/S Aallotar (1916), vuonna 1939 uponnut suomalainen moottorirahtilaiva * M/S Aallotar, Helsingin-Tukholman reitillä 1970-luvulla liikennöinyt autolautta ==Katso myös== *Aallottaret, Jean Sibeliuksen sävellys
Bengali (kuvitteellinen valtio)

Bengali on Lee Falkin Mustanaamio-sarjakuvan kuvitteellinen brittien vallasta itsenäistynyt valtio Afrikassa Bengalinlahden edustalla. Lahti sijaitsee todellisuudessa Intian rannikolla, ja Bengali olikin alun perin sijoitettuna Aasiaan. Sen pitkäaikaisena presidenttinä on toiminut Lamanda Luaga. Valtion pääkaupunki on moderni suurkaupunki Morristown, nykyiseltä nimeltään Mawitaan. Muita tärkeitä kaupunkeja ovat Sanloi ja Bengalitown. Naapurimaat ovat demokraattinen Fari Lana (myös Ivory Lana), diktatuurinen Tarashima ja rotusortoa harjoittava Rhodia. Bengali kuuluu YK:hon. Valtio oli ennen Ison- Britannian alusmaa. Kun Bengali itsenäistyi, sen presidentiksi valittiin vaalissa YK:n lääkäri Lamanda Luaga. Tämä ei kuitenkaan sopinut kenraali Bababulle, joka aloitti sisällissodan. Mustanaamion avulla sota kuitenkin saatiin loppumaan ja Luaga suostui antamaan opetuksen Bababulle: hän voitti tämän nyrkkeilyottelussa. Bababu on sen jälkeen useasti yrittänyt vallankaappausta. Lamanda toimi Bengalin ensimmäisenä presidenttinä, mutta joutui väistymään, kun kepulipelillä vaalit voittanut Kibali Lubanga siirtyi valtaistuimelle. Bengalin viidakoissa asuva Mustanaamio kuitenkin auttoi syöksemään tyrannin vallasta ja hänet vietiin salaiseen viidakkovankilaan. Lamanda Luaga sai Nobelin rauhanturvapalkinnon ja palasi presidentiksi. Hän kuitenkin joutui eroamaan, koska oli pitänyt Lubangaa lainvastaisesti vankilassa. Nykyisin Luaga on lääkärinä Mawitaanin lähiössä. Bengalin viidakoita ja osin kaupunkejakin vahtii poliisia muistuttava Viidakkopartio, jonka salaisena ylipäällikkönä toimii Mustanaamio. Bengalilla on myös omat poliisivoimat ja asevoimat. Bengali on tasavalta, mutta utuvuorilla viidakon takana on edelleenkin lukuisia pieniä ruhtinaskuntia, joissa vallitsevat keskiaikaiset tavat. Yhtä niistä, Baronkhania, hallitsee Mustanaamion nuori ottopoika Rex King. Viidakoissa asuu monia alkukantaisia heimoja, joista tärkeimmät ovat maanviljelijöiden Llongo, karjankasvattajien Wambesi ja kalastajien Mori. Luaga on llongolainen. Viidakon sisimmässä osassa asuu kääpiöheimo ja Mustanaamio. Bengalin eläimistö on samanlaista kuin muualla sademetsien Afrikassa, mutta siellä elää myös tiikereitä. Luokka:Kuvitteelliset valtiot Luokka:Mustanaamio
SuperSeaCat

SuperSeaCat oli Helsingin ja Tallinnan väliä liikennöinnyt pikalaivayhtiö. SuperSeaCat aluksiin kuuluivat HSC SuperSeaCat One, HSC SuperSeaCat Three ja HSC SuperSeaCat Four. Yhtiön omistivat puoliksi bermudalainen Sea Containers ja kreikkalainen Eugenides. SuperSeaCat ajautui konkurssiin 20. lokakuuta 2008. == Historia == Kesällä 2006 virolainen Tallink osti SeaContainersin omistaman Silja Linen. Kauppa ei sisältänyt Tallinnaan liikennöiviä SuperSeaCat-pikalaivoja. SuperSeaCat Oy perustettiin marraskuussa 2006 nimellä SeaContainers Finland Oy, ja se jatkoi liikennöintiä SuperSeaCat- pikalaivoilla.SuperSeaCat: Yritystietoa Keväällä 2008 kreikkalainen Eugenides osti puolet SuperSeaCat Oy:stä. Syksyllä 2008 yhtiö ajautui konkurssiin. Varustamon senhetkiset alukset, SuperSeaCat Three ja SuperSeaCat Four, menivät osaomistaja Eugenideksen Kreikan-liikenteeseen, Aegean Speed Lines -brändin alle. == Katso myös == *HSC SuperSeaCat One *HSC SuperSeaCat Three *HSC SuperSeaCat Four == Lähteet == == Aiheesta muualla == * Aegean Speed Linesin kotisivu Luokka:Entiset suomalaiset laivayhtiöt
Edyta Bartosiewicz

Edyta Małgorzata Bartosiewicz (s. 11. tammikuuta 1966 Varsova) on puolalainen rocklaulaja. Hän aloitti uransa Holloee Poloy -yhtyeessä, jonka kanssa hän ehti julkaista yhden albumin. Yhtyeen hajoamisesta asti 1991 Bartosiewicz on ollut soolouralla. == Diskografia == * Love (1992) * Sen (1994) * Szok'n'show (1995) * Dziecko (1997) * Wodospady (1998) * Dziś są moje urodziny (1999) * Renovatio (2013) * Love & More (2014) * Ten moment (2020) == Aiheesta muualla == * Viralliset sivut Luokka:Puolalaiset rocklaulajat Luokka:Vuonna 1966 syntyneet Luokka:Elävät henkilöt
Charlotte Amalie

Charlotte Amalie on Yhdysvaltain Neitsytsaarten pääkaupunki ja suurin kaupunki. Se sijaitsee Saint Thomasin saarella. Vuonna 2004 saarella oli asukkaita noin 19 000\. Saaren nimi tulee Tanskan kuningatar Charlotte Amaliesta (1650–1714), joka oli kuningas Kristian V:n vaimo. Saari on tunnettu sen satamasta ja merirosvoista. Nykyään kaupunki on suosittu matkailukohde. Kaupungissa on monia historiallisesti tärkeitä rakennuksia. == Lähteet == == Aiheesta muualla == Luokka:Yhdysvaltain Neitsytsaaret Luokka:Pohjois-Amerikan pääkaupungit
Zoonoosi

Zoonoosit ovat tartuntatauteja, joiden aiheuttajat voivat siirtyä muista eläimistä ihmisiin ja päinvastoin. Zoonoosien aiheuttajin kuuluu erilaisia bakteereita, viruksia, alkueläimiä, loisia ja muita taudinaiheuttajia kuten prioni. Zoonoosit voivat tarttua suoraan tai välillisesti eläimen ja ihmisen välillä. Välillinen tartunta voi tapahtua esimerkiksi elintarvikkeiden, veden tai hyönteisten välityksellä. Sana zoonoosi tulee kreikan kielen sanoista "zōon", eläin ja "nosos", tauti. Tarttumistavasta riippuen on yleistermillä zoonoosi kaksi alamuotoa: antropozoonoosi eli tauti, joka tarttuu ihmisestä eläimeen, ja zooantroponoosi eli tauti, joka tarttuu eläimestä ihmiseen. Euroopan ja Suomen yleisin zoonoosi on kampylobakterioosi. == Bakteeriperäisiä zoonooseja == * Kampylobakteerin aiheuttama ruokamyrkytys (aiheuttajana Campylobacter fetus / Campylobacter jejuni) * Tularemia eli jänisrutto * Rutto * Räkätauti eli malleus * Leptospiroosi * Q-kuume * Listerioosi * Lymen tauti eli borrelioosi * Punatauti * Salmonella * Yersinioosi (aiheuttajana Yersinia pseudotuberculosis) * Tuberkuloosi * Stafylokokki * Jäykkäkouristus eli tetanus ==Virusperäisiä zoonooseja== * Arbovirusten aiheuttamat taudit, esimerkiksi puutiaisaivotulehdus eli Kumlingen tauti ja pogostantauti * Hantavirukset * H5N1 * Myyräkuume * Suu- ja sorkkatauti * Vesikauhu * COVID-19 == Sieniperäisiä zoonooseja == * Pälvisilsa, sieni-infektiotauti == Parasiittiperäisiä zoonooseja == * Ekinokokkoosi (aiheuttajana ekinokokit, esimerkiksi Echinococcus granulosus -heisimato) * Heisimato (Taenia saginata) * Hevosen heisimato (Anoplocephala perfoliata) * Koiranheisimato (Dipylidium caninum) * Koiran suolinkainen (Toxocara canis) * Kääpiöheisimato (Hymenolepis nana) * Lampaan maksamato (Fasciola hepatica) * Lapamato (Diphyllobothrium latum) * Malaria (Plasmodium-suvun alkueläinten aiheuttama) * Maksamato/Imumato (Clonorchis sinensis) * Moniezia expansa, lampaan, naudan ja vuohen heisimato * Trikinoosi (aiheuttajana trikiini eli Trichinella spiralis) * Toksoplasmoosi * Unitauti eli afrikkalainen trypanosomiaasi (Trypanosoma- suvun alkueläinten aiheuttama) == Lähteet == == Kirjallisuutta == * H. Krauss, A. Weber, M. Appel, B. Enders, A. v. Graevenitz, H. D. Isenberg, H. G. Schiefer, W. Slenczka, H. Zahner: Zoonoses. Infectious Diseases Transmissible from Animals to Humans. 3rd Edition, 456 pages. ASM Press. American Society for Microbiology, Washington DC., USA. 2003. ISBN 1-55581-236-8 ==Aiheesta muualla== * Medical Microbiology * Leptospiroosi * Zoonoosikeskus *
Kuusrock

Kuusrock oli Oulun Kuusisaaressa vuosina 1973–1991 järjestetty musiikkifestivaali. Kuusrockista muodostui 1970-luvun puolivälissä yksi tärkeimmistä rockfestivaaleista Suomessa. Kuusrockissa esiintyi useita aikansa nousevia tähtiä kuten Dr. Feelgood, Iron Maiden, Scorpions, Anthrax sekä Stevie Ray Vaughan. Procol Harum esiintyi Kuusrockissa 1976 lähes menestyksensä huipulla. 1990 esiintynyt Alice Cooper oli juuri noussut takaisin megatähdeksi edellisenä vuonna ilmestyneellä Trash-albumillaan. AC/DC:n laulaja Brian Johnson esiintyi Kuusrockissa Geordie-yhtyeen kanssa vuonna 1974. Kotimaisista yhtyeistä Eppu Normaali esiintyi festivaalilla yhdeksän kertaa. Muita festivaalin vakioesiintyjiä olivat mm. Juice Leskinen, Zero Nine ja Popeda. Vuodesta 2003 Kuusisaaressa on järjestetty vuosittain Qstock-festivaali. == Katso myös == * Luettelo Kuusrockin esiintyjistä * Qstock == Lähteet == Luokka:Oulun tapahtumat Luokka:Entiset rockfestivaalit Suomessa Luokka:Oulun musiikki
Neptunus (jumala)

Neptunus oli roomalaisten veden jumala. Hän oli heidän vastineensa kreikkalaisten Poseidonille. Neptunus liitetään usein makeaan veteen, vastakohdaksi Okeanokselle, joka on valtamerten jumala. Hevonen oli Neptunukselle pyhitetty eläin. Neptunukselle pyhitettyä juhlaa, Neptunaliaa, vietettiin 23. heinäkuuta. Neptunus ajoi vedessä vaunuillaan, jonka edessä oli hippokamppeja eli merihevosia. == Populaarikulttuurissa == === Televisiosarjoissa === Stephen Hillenburgin televisiosarjassa Paavo Pesusieni esiintyy toisinaan merten kuningas Neptunus. Sarjan Neptunus on eri kuin alla mainitussa elokuvassa, joka perustuu tähän sarjaan. Televisiosarjassa Winx- klubi Androsin merien kuningas on Neptune, joka on muunnos Neptunuksesta. Sarjassa Neptunella on perhe, johon kuuluu hänen vaimonsa Ligea, hänen poikansa kaksoisveljet Nereus ja Tritannus sekä tytär Tressa. Toisesta Neptunen pojasta Tritannuksesta tulee viidennen kauden päävihollinen. Hän muuttuu myrkyillä hirviöksi ja muuttaa kaikki Androsin merien asukkaat hirviöiksi mukaan lukien perheensäkin. Saman kauden lopussa Neptune ja Androsin maan hallitsija yhtenäistävät Androsin yhdistämällä maan ja meren valtakunnat toisiinsa. === Elokuvissa === Stephen Hillenburgin elokuvassa Paavo Pesusieni – elokuva Neptunus aikoo teloittaa hänen kruununsa varastamisesta lavastetun Einari Ravun, jos Paavo Pesusieni ei ehdi löytämään kruunua määrätyssä ajassa. Elokuvan Neptunus on eri kuin yllä mainitussa sarjassa, johon tämä elokuva perustuu. == Lähteet == Luokka:Antiikin Rooman jumalat Luokka:Meren jumalat
Smolenskin Jumalanäiti

Smolenskin Jumalanäiti -ikoni on muunnelma ns. Hodigitria- eli Tiennäyttäjä- ikonista, jonka alkuperäisen ja ensimmäisen ikonin maalaajaksi perimätieto kertoo pyhän apostoli ja evankelista Luukkaan. Tämän ikonin kopio ja malli kulkeutui ensimmäisen vuosituhannen aikana ehkä vuosien 300 - 1100 aikana Jerusalemin ja Konstantinopolin kautta Kiovaan ja Venäjälle, jossa se opittiin pian tuntemaan nimellä Smolenskin Jumalanäiti ja jossa se kohosi ihmeitä tekevien ikonien luokkaan. Smolenskin Uspenskin katedraalissa ollut alkuperäisenä pidetty ikoni katosi toisen maailmansodan saksalaismiehityksen aikana. Ortodoksinen kirkko viettää Jumalanäidin muistojuhlaa Smolenskin ikonin kunniaksi vuosittain heinäkuun 28. päivänä. == Aiheesta muualla == *Smolenskin Jumalanäiti / Ortodoksi.net Luokka:Ikonityypit Luokka:Kadonneet taideteokset Luokka:Smolenskin historia
Polyfemos

Polyfemos () viittaa useampaan henkilöön kreikkalaisessa mytologiassa. == Polyfemos kyklooppi == Polyfemos oli yksi Poseidonin jälkeläisistä. Hän oli kyklooppi. Odysseian mukaan Odysseus joutui Polyfemoksen saarelle ja eksyi tämän luolaan. Kun Polyfemos saapui paikalle, ja huomasi Odysseuksen ja tämän miehistön, hän vieritti suuren kiven luolan suulle, jotteivät he pääsisi ulos. Sitten hän halkaisi kahden miehen päät lyömällä niitä luolan lattiaan, ja söi kuolleet miehet. Kun Polyfemos kävi nukkumaan, Odysseus punoi miestensä kanssa juonen, jolla he pääsisivät pois luolasta. Aamun tullen Polyfemos söi taas kaksi miestä Odysseuksen miehistöstä, päästi lampaansa ulos ja vieritti lähtiessään niitä kaitsemaan taas kiven luolan suulle. Kun Polyfemos palasi, Odysseus pani suunnitelman täytäntöön. Polyfemoksen syötyä kaksi miestä Odysseus juotti hänet humalaan. Juuri ennen nukahtamistaan Polyfemos kysyi Odysseuksen nimeä, johon tämä ovelasti vastasi olevansa "Ei kukaan". Polyfemoksen nukkuessa Odysseuksen miehistö nosti uunissa kuumennetun, teroitetun seipään, ja puhkaisi sillä kykloopin ainoan silmän. Sokea Polyfemos heräsi, ja alkoi heti huutaa: "Ei kukaan tekee minulle pahaa! Ei kukaan tappaa minut!" Muut kykloopit luulivat veljensä tulleen hulluksi, eivätkä menneet häntä auttamaan. Kun aamu sitten koitti, Odysseus miehistöineen kiinnittäytyi lampaitten vatsavilloihin ja ratsasti niissä ulos luolasta sokean Polyfemoksen tunnustellessa lampaitten selät. Kulkiessaan odottaviin laivoihin Odysseus ei malttanut olla huutamatta oikeaa nimeään. Polyfemos pyysi isäänsä Poseidonia kostamaan Odysseukselle. Poseidon rankaisi Odysseusta, eivätkä he päässeet pitkiin aikoihin kotiinsa. == Polyfemos argonautti == Polyfemos oli Elatoksen ja Hippean poika ja yksi argonauteista.Hyginus: Fabulae xiv (engl. käännös). Hän kuitenkin jäi pois Argon matkasta Myysiassa jäätyään Herakleen kanssa etsimään kadonnutta Hylasta. Kun tätä ei etsinnöistä huolimatta löytynyt, Polyfemos perusti Keioksen kaupungin Myysiaan ja hallitsi sitä kuninkaana.Apollonios Rhodios: Argonautika 1.1296-1325 (engl. käännös).Apollodoros: Bibliotheke ('Kirjasto') 1.9.19 (engl. käännös). == Lähteet == == Aiheesta muualla == Luokka:Kreikkalainen mytologia Luokka:Jättiläiset Luokka:Argonautit
Lapsenvahti

Lapsenvahti voi tarkoittaa: * yleiskielessä lapsille hankittua vahtijaa * Simpsoneiden jaksoa nimeltä Lapsenvahti * Lapsenvahti (The Babysitter), Peter Medakin elokuva vuodelta 1980.
Gael García Bernal

Gael García Bernal (s. 30. marraskuuta 1978 Guadalajara, Meksiko) on meksikolainen näyttelijä. Guadalajaralaiseen näyttelijäperheeseen syntyneen García Bernalin vanhemmat olivat näyttelijä Patricia Bernal ja elokuvaohjaaja José Ángel García. García Bernal sai ensimmäisen roolinsa saippuasarjasta El abuelo y yo vuonna 1992 ollessaan 14-vuotias. Hän näytteli useissa lyhytelokuvissa ja teatteriesityksissä, kunnes muutti 17-vuotiaana Lontooseen opiskelemaan näyttelemistä. García Bernalin läpimurtoelokuva Amores perros valmistui 2000. Elokuva sai Oscar-ehdokkuuden vieraskielisten elokuvien kategoriassa. Vuoden 2002 elokuvassa Isä Amaron rikos hän esitti rakkauden kouriin joutunutta nuorta pappia, Amaroa. Elokuvasta tuli nopeasti Meksikon menestynein elokuva, mutta katolinen kirkko uhkasi kirkoknkirouksella. Vuonna 2003 García Bernal esiintyi pääosassa tositapahtumiin perustuvassa elokuvassa Moottoripyöräpäiväkirja, jossa hän näytteli vallankumousjohtaja Che Guevaraa. Hän sai Golden Globen vuonna 2016 televisiosarjasta Mozart in the Jungle ja oli ehdokkaana myös seuraavana vuonna. García Bernalia on sanottu Latinalaisen Amerikan James Deaniksi. Hän puhuu sujuvasti neljää eri kieltä: espanjaa, ranskaa, italiaa ja englantia. == Elokuvat == * De tripas, corazón (1996) * Cerebro (2000) * Amores perros (2000) * The Last Post (2001) * Ja äitiäs kans (Y tu mamá también, 2001) * El ojo de la nuca (2001) * Vidas privadas (2001) * Ja paholainen loi naisen (Sin noticias de Dios, 2001) * Isä Amaron rikos (El Crimen del padre Amaro, 2002) * I’m with Lucy (2002) * Dot the I (2003) * Dreaming of Julia (2003) * Moottoripyöräpäiväkirja ( Diarios de motocicleta, 2004) * Huono kasvatus (La mala educación, 2004) * The King (2005) * The Science of Sleep (2006) * Babel (2006) * Déficit (2007) * El pasado (2007) * Mammutti (Mammoth, 2009) * A Little Bit of Heaven (2011) * Taloani ette saa (Casa de mi padre, 2012) * No (2012) * Deserted Cities (2013) * Who is Dayani Cristal? (2013) * The Ardor (2014) * César Chávez (2014) * Rosewater (2014) * El aula vacía (2015) * Desierto (2015) * Zoom (2015) * Eva Doesn’t Sleep (2016) * Neruda (2016) * Salt and Fire (2016) * You’re Killing Me Susana (2016) * If You Saw His Heart (2017) * Coco (2017) * The Kindergarten Teacher (2018) * Museum (2018) * The Accused (2018) * It Must Be Heaven (2019) * Ema (2019) * Wasp Network (2019) * Old (2021) == Lähteet == == Aiheesta muualla == Luokka:Meksikolaiset näyttelijät Luokka:Golden Globe -palkinnon saajat Luokka:Vuonna 1978 syntyneet Luokka:Elävät henkilöt
Painin maailmanmestaruuskilpailut 1905

Järjestyksessään toiset viralliset painin maailmanmestaruuskilpailut järjestettiin 8. huhtikuuta vuonna 1905 Berliinissä. Kisoissa kilpailtiin kreikkalais-roomalaisessa painissa kolmessa painoluokassa. Yhtä lukuun ottamatta Saksan edustajat veivät kaikki mitalit. == Mitalistit == Painoluokka Kultaa Hopeaa Pronssia 68 kg Theodor Schibilski Max Beeskow Eugen Kissling 80 kg Albert Hein Gustav Hede Matthias Hartl yli 80 kg Søren Marinus Jensen Georg Altmann Paul Moldt <!-- selostus: selostus: selostus: == Tilastot maittain == Maa Kultaa Hopeaa Pronssia 4. sijoja 5. sijoja 6. sijoja Saksa 2 3 3 2 1 - Tanska 1 - - - - - Itävalta - - - 1 - 1 == Lähteet == * FILA:n tietokanta 1905 Luokka:Vuoden 1905 urheilu Maailmanmestaruuskilpailut 1905 Luokka:Berliinin urheilu
Planckin massa

Planckin massa on massan luonnollinen yksikkö, jota merkitään mP, ja jonka suuruus SI-yksiköissä on noin 2,176 × 10−8 kg eli 21,76 mikrogrammaa. Se on myös massa, jonka Schwarzschildin säde vastaa Planckin pituutta eli pienintä mahdollista pituuden yksikköä ( ≈ 1,6 × 10−35 m). Planckin massa asettaa alarajan mustan aukon massalle, sillä tätä kevyempien mustien aukkojen täytyisi olla Planckin pituutta pienempiä, mikä ei nykytietämyksen valossa ole mahdollista. Planckin massan kaava on :m_\mathrm P = \sqrt{\frac{\hbar c}{G}} ≈ 1,220 890(14) × 1019 GeV/c2 = 2,176 434(24) × 10−8 kg missä: :\hbar \ on Diracin vakio eli Planckin vakio jaettuna 2π :c on valon nopeus tyhjiössä :G on gravitaatiovakio. Suuruusluokaltaan Planckin massa vastaa likipitäen pienimpien paljain silmin näkyvien kohteiden kuten pölyhiukkasten massaa. == Lähteet == Luokka:Kvanttimekaniikka Luokka:Planckin perusyksiköt
Aborted

Aborted on belgialainen Waregemissa vuonna 1995 perustettu death metal -yhtye. Sillä on levytyssopimus Century Media Recordsin kanssa. Abortedin ensimmäinen julkaistu studioalbumi oli The Purity of Perversion vuonna 1999. Levyjen teemat liittyvät useimmiten ihmismielen pimeään puoleen, kauhuelementein vääristetyn lääketieteen harjoittamiseen ja murhiin. Musiikki on genrelle tyypillisesti hyvin nopeatempoista ja aggressiivista. Tyylillisiä vaikutteita on kuultavissa death/grindcore-yhtye Carcass:lta. Useissa kappaleissa on myös käytetty tehokeinona äänileikkeitä kauhuelokuvista ja sarjamurhaajien haastatteluista. Yhtye on tehnyt kiertueita muun muassa Cryptopsyn ja Morbid Angelin kanssa. == Kokoonpano == ;Nykyiset jäsenet * Sven "Svencho" de Caluwé – laulu (1995–) * Danny Tunker – kitara (2012–) (God Dethroned, Spawn of Possession) * Mike Wilson – kitara (2011–) * J.B. van der Wal – basso (2011–) * Ken Bedene – rummut (2009–) ;Studiosessiot ja keikat * Étienne Gallo – keikkarummut (2006) * Dave Haley – studiorummut (Slaughter & Apparatus: A Methodical Overture) (2006) * Matan Shmuely – keikkarummut Israel (2006) * Ariën van Wesenbeek – keikkarummut (2007) * Dirk Verbeuren – rummut, perkussio (2003–2004, 2009–2011) ;Edelliset jäsenet * Niek Verstraete – kitara (1997–2002) * Christophe Herreman – kitara (1998–2000) * Thijs De Cloedt – kitara (2000–2006) * Bart Vergaert – kitara (2002–2005) * Stephane Soutreyard – kitara (2005–2006) * Matty Dupont – kitara (2006) * Sebastien "Seb Purulator" Tuvi – kitara, taustalaulu (2006–2009) * Peter Goemaere – kitara (2007–2009), bass (2006–2007) * Koen Verstraete – basso (1997–2002) * Frederik Vanmassenhove – basso (2002–2006) * Olivia Scemama – basso (2006) * Sven "Svenchi" Janssens – basso (2007–2009) * Steven Logie – rummut (1997–1998) * Frank Rousseau – rummut (1998–2003) * Gilles Delecroix – rummut (2004–2006) * Dan Wilding – rummut (2007–2009) * Ken Sorceron – kitara (2009–2011) * Cole Martinez – basso (2009–2011) * Eran Segal – kitara (2009–2012) == Diskografia == ;Studioalbumit * * * * * * * * * * * * EP:t * * * * * DVD:t * ;Demot * * ;Splitit * * * == Aiheesta muualla == * Viralliset sivut * Aborted Metalheads Against Racism -liikkeen listalla Luokka:Belgialaiset death metal -yhtyeet Luokka:Deathgrind-yhtyeet
Taskumatti

thumb|Taskumatti. Taskumatti on taskuun mahtuva pullo, jossa säilytetään juomaa, yleensä viinaa tai muuta väkevää alkoholijuomaa. Taskumatti on muodoltaan litteä, joten se sopii kätevästi takin povitaskuun tai housujen takataskuun. Useimmiten taskumatit on valmistettu ruostumattomasta teräksestä ja niissä on krominen pinta. Kuitenkin taskumatteja on myös valmistettu hopeasta, kovatinasta ja jopa lasista. Sanan on selitetty tulevan kieltolain isänä pidetystä Matti Helenius-Seppälästä, mutta tosiasiassa taskumatti esiintyy jo 1800-luvulla mm. Seitsemässä veljeksessä. ==Lähteet== Luokka:Kodinesineet
Buvaisar Saitijev

Buvaisar Hamidovitš Saitijev (s. 11. maaliskuuta 1975 Hasavjurt, Dagestanin ASNT) on venäläinen vapaapainija, joka 1990-luvun lopun ja 2000-luvun alun aikoihin on ollut melko ylivoimainen painoluokissaan. Saitijev aloitti vapaapainin harrastamisen vuonna 1982. Päästyään koulusta vuonna 1993 hän muutti Krasnojarskiin, missä hän ryhtyi harjoittelemaan mestarivalmentaja Dmitri Mindiašvilin valmennuksessa. Samana vuonna hän voitti juniorien EM- kultaa. Ensimmäisen maailmanmestaruutensa hän voitti vuonna 1995 Atlantan MM- kisoissa ja on sittemmin puolustanut titteliään menestyksekkäästi viidesti (1997, 1998, 2001, 2003 ja 2005). Euroopan mestaruuden hän on voittanut 1996, 1997, 1998, 1999, 2000, 2001 ja 2006. Olympiakultaa hän on voittanut 1996 Atlantasta, 2004 Ateenasta ja 2008 Pekingistä. Hänellä on myös lukuisia Venäjän mestaruuksia. Saitijev on valittu viidesti maailman parhaaksi vapaapainijaksi (1996, 1997, 1998, 2003, 2005). Hän pitää kalastuksesta, jalkapallosta ja lauluista. Hän on naimisissa ja pienen pojan isä. Hän on saanut lukuisia kunniamerkkejä ja tunnustuksia, muun muassa mitalin työstään Tšetšenian tasavallan hyväksi sekä mitalin työstä urheilun ja fyysisen kulttuurin edistämiseksi. Myös Saitijevin kaksi vuotta nuorempi veli Adam Saitijev on kansainvälisen huipputason vapaapainija. Saitijev lopetti kilpapainijanuransa Pekingin olympiavoiton jälkeen. Hän suunnitteli vielä neljännen olympiavoiton yrittämistä Lontoossa 2012, mutta luopui tavoitteesta pidettyään Venäjän kansallista tasoa liian haastavana.http://www.iltasanomat.fi/muutlajit/art-1288463858916.html?pos=1288344997343 ==Lähteet== * Buvaisar Saitijev FILA:n tietokannassa * Buvaisar Saitijev Venäjän painiliiton sivuilla === Viitteet === ==Aiheesta muualla== * Video 2006 EM-loppuottelusta Luokka:Venäläiset vapaapainijat Luokka:Venäläiset olympiavoittajat Luokka:Vuonna 1975 syntyneet Luokka:Elävät henkilöt
Superpartneri

Superpartneri on hiukkasfysiikassa hiukkasen hypoteettinen supersymmetrinen vastinhiukkanen, jolla on sama massa mutta eri spin kuin hiukkasella. Standardimallin hiukkasten superpartnereita ei ole kokeellisesti havaittu, joten niiden massan tulee olla huomattavasti suurempi kuin standardimallin hiukkasten. Tästä syystä supersymmetrian täytyy olla rikkoutunut symmetria, jolloin superpartnerit voivat saada eri massan kuin standardimallin hiukkaset. == Aiheesta muualla == * Supersymmetry Luokka:Supersymmetria Luokka:Alkeishiukkaset
Pallogrilli

Pallogrilli on pallon tai soikean pallon muotoinen grilli, joka on tavallisesti valmistettu teräksestä tai raudasta. Pallogrillin halkaisija on yleensä noin 25–50 senttiä. Pallogrilli on yleinen ja rakenteeltaan yksinkertainen grilli. Se on myös yksinkertainen ja edullinen käyttää. Tavallisin pallogrillissä käytetty polttoaine, puuhiili, on myös kohtuullisen hintaista. Pallogrilli on edistyneempi kuin puugrilli ennen kaikkea vedeltä ja tuulelta suojaavan kantensa ansiosta. ==Rakenne== Ulkoisia rakenteita ovat puolipallonmuotoiset kansi ja pohja sekä tukijalat. Grillin sisäpuolella on ritilä ruokaa varten. Ritilän alla on tila, johon laitetaan grillihiiliä, joskus myös puuta. Kannessa on käsittelyä helpottava kahva. Sekä kannesta että pohjasta löytyy säädeltävä ilma-aukko tulen tai hiilloksen hapensaannin säätelemiseksi. Luokka:Grilliruoka
Energiatiheys

Energiatiheys mittaa tiettyyn systeemiin tai tilavuuteen varastoituneen energian suuruutta tilavuusyksikköä tai massayksikköä kohden. Energiatiheyden yksikkö muodostetaan jakamalla energian yksikkö (esimerkiksi joule tai elektronivoltti) tilavuuden tai massan yksiköllä. Polttoaineiden yhteydessä samasta asiasta käytetään käsitettä lämpöarvo. Tilavuuden energiatiheyden yksikkö J/m3 on sama kuin paineen (Pa=N/m2) ja monissa tapauksissa se on paineen synonyymi. == Sähkö- ja magneettikenttien energiatiheys == Energiaa voidaan varastoida sähkömagneettiseen kenttään esimerkiksi kondensaattorien ja kelojen avulla. Sähkömagnetismissa energiatiheys määritellään nimenomaan (potentiaali-)energiana tilavuusyksikköä kohden. Sähkökentän energiatiheys on: u_E=\frac{1}{2}\varepsilon_0E^2, missä \varepsilon_0 on tyhjiön permittiivisyys (eli sähkövakio) ja E on sähkökentän voimakkuus. Tarkastellaan levykondensaattoria, jonka levyjen pinta-ala on A ja etäisyys toisistaan d. Tällaisen kondensaattorin kapasitanssi on: C=\frac{\varepsilon_0A}{d}. Kondensaattorin potentiaalienergia on puolestaan: U_C=\frac{1}{2}CV^2=\frac{\varepsilon_0AV^2}{2d}, missä V kondensaattorin levyjen välinen jännite. Tällöin kondensaattorin energiatiheys on: u_E=\frac{U_C}{Ad}=\frac{\varepsilon_0V^2}{2d^2}. Magneettikentän energiatiheys puolestaan on: u_B=\frac{1}{2\mu_0}B^2,Grant & Phillips, s. 240 missä \mu_0 on tyhjiön permeabiliteetti (eli magneettivakio) ja B on magneettivuon tiheys. Tarkastellaan nyt kelaa, jonka poikkipinta-ala on A, pituus l ja kierrosten lukumäärä N. Tällaisen kelan induktanssi on: L=\frac{\mu_0N^2A}{l}. Kelan potentiaalienergia on: U_L=\frac{1}{2}LI^2=\frac{\mu_0N^2AI^2}{2l},Knight, s. 1107 missä I on kelassa kulkeva sähkövirta. Tällöin kelan energiatiheys on: u_B=\frac{U_L}{Al}=\frac{\mu_0N^2I^2}{2l^2}. Jos avaruudessa on sekä sähkö- että magneettikenttä, on sähkömagneettisen kentän energiatiheys kenttien energiatiheyksien summa: u_\text{em}=u_E+u_B=\frac{1}{2}\varepsilon_0E^2+\frac{1}{2\mu_0}B^2. == Lähteet == Luokka:Suureet
Sotilaallinen satelliitti

Sotilaallinen satelliitti on keinotekoinen maata kiertävä satelliitti, joka liittyy sotilaalliseen toimintaan. Vakoilusatelliitit eli tiedustelusatelliitit ovat tunnetuin sotilaallisten satelliittien ryhmä. Vakoilusatelliitteja ovat kuvaussatelliitit, radiotiedustelusatelliitit (elektroniset tiedustelusatelliitit) ja valtamerien tarkkailusatelliitit. On myös mm. sotilaallisia navigointi- ja sääsatelliitteja. Varhaisvaroitussatelliitti havaitsee laukaistavan ohjuksen säteilemän lämmön. Tappajasatelliitti tuhoaa vihollisen satelliitin. FOBS on osittain satelliittiradalle nouseva ydinkärki, jollaiset on kielletty kansainvälisellä sopimuksella. == Sotilaallisten satelliittien tyypit == * Vakoilusatelliitit eli tiedustelusatelliitit ** Kuvaussatelliitit ** Elektroniset satelliitit *** Ferret-tyyppiset radiotiedustelusatelliitit ** Valtamerien valvontasatelliitit * Sotilaalliset viestintäsatelliitit eli kommunikaatiosatelliitit * Sotilaalliset sääsatelliitit * Sotilaalliset geodeettiset satelliitit * Tuhoojasatelliitit eli tappajasatelliitit * Varhaisvaroitussatelliitit eli ennakkovaroitussatelliitit ** Mm. Defense Support Program * Ydinräjäytysten havaitsemiseen kykenevät satelliitit ** Mm. Vela-satelliitti == Katso myös == *KH-11 * Luokka:Sotilaskalusto
Ratissa Funkmaster Flex

Ratissa Funkmaster Flex (engl. Ride with Funkmaster Flex) on yhdysvaltalainen makasiinityyppinen tosi-tv-ohjelma autoilusta ja autojen virittämisestä. Sarjan jokaisessa jaksossa itsekin autoharrastajaksi tunnustautunut juontaja ja hip hop -DJ Funkmaster Flex virittää erilaisten julkisuuden henkilöiden (lähinnä muusikkojen, näyttelijöiden ja urheilijoiden) autoja Team Baurtwellin avustuksella. Puolituntisessa ohjelmassa on viritysprojektin lisäksi inserttejä, joissa esitellään erilaisia kulkuneuvoja, autoja, autoiluun ja moottoripyöräilyyn liittyviä tapahtumia ja ihmisiä. Ohjelmassa on esitelty autojen lisäksi muun muassa stunt-moottoripyöräilyyn keskittynyt ryhmä, delfiinin näköinen sukellusvene, helikoptereita ja lentokoneita. Funkmaster Flexin ja Team Baurtwellin viritysprojekteista ovat saaneet nauttia muun muassa rap-artistit Queen Latifah, 50 Cent, Ja Rule, Lil' Kim, Ludacris, muusikot Gene Simmons, Ashanti, Wyclef Jean, Moby, Dave Navarro, Mariah Carey, koomikko Dave Chappelle, näyttelijä ja malli Tyra Banks sekä American Chopper -sarjasta tuttu Paul Teutul Sr.. Yhdysvalloissa Ratissa Funkmaster Flex esitetään SpikeTV- ja MTV-kanavilta. Suomessa sarjaa on esitetty SubTV:llä. ==Aiheesta muualla== *MTV:n Funkmaster Flex -sivu Luokka:Makasiiniohjelmat Luokka:MTV:n televisio-ohjelmat Luokka:2000-vuosikymmenen yhdysvaltalaiset tositelevisiosarjat
Painin maailmanmestaruuskilpailut 1907

Vuoden 1907 painin maailmanmestaruuskilpailut järjestettiin Frankfurtissa. Ne olivat järjestyksessään kolmannet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin kolmessa painoluokassa. Kaksi mitalia meni Tanskaan ja loput jäivät isäntämaahan Saksaan. == Mitalistit == Painoluokka Kultaa Hopeaa Pronssia 75 kg Christoph Übler Uwe Volkert Julius Fleischmann 85 kg Harald Christensen Johann Winker Hugo Edingshaus yli 85 kg Hans Heinrigh Egeberg Heinrich Rondi Gustav Sperling <!-- selostus: selostus: selostus: == Tilastot maittain == Maa Kultaa Hopeaa Pronssia 4. sijoja 5. sijoja 6. sijoja Saksa 1 3 3 2 2 - Tanska 2 - - 1 1 - == Lähteet == * FILA:n tietokanta 1907 Luokka:Vuoden 1907 urheilu Maailmanmestaruuskilpailut 1907 Luokka:Frankfurt am Mainin urheilu
Tolsan rautatieasema

Tolsan rautatieasema (, ) on lähijunien asema Tolsassa Kirkkonummella, Kirkkonummen ja Jorvaksen asemien välissä. Kirkkonummelle liikennöidään pääasiassa raiteelta 1 ja Helsinkiin raiteelta 2.https://www.vr.fi/cs/vr/doc/Tolsa.pdf Junat, jotka saapuvat Kirkkonummella raiteelle 2 tai 3, menevät raiteen 2 kautta. ==Historiaa== Alkuperäisellä Tolsan asemalla on ollut odotusvaja (rak. 1905, siirretty Ruutanaan 1933), asemarakennus ulkorakennuksineen (rak. 1933, purettu 1970-luvulla) sekä vahtitupa ulkorakennuksineen (rak. 1904). Tolsan liikennepaikka jäi vuonna 1944 Porkkalan vuokra-alueelle ja se avattiin jälleen alueen palautuksen jälkeen elokuussa 1956. Siitä lähtien liikennepaikka on ollut miehittämätön. Jussi Iltanen: Radan varrella: Suomen rautatieliikennepaikat (2. painos), s. 29. Helsinki: Karttakeskus, 2010. ISBN 978-952-593-214-3. ===Aseman siirto ja uusi asema=== Tolsan asemaa oli suunniteltu siirrettäväksi nykyisestä paikastaan hieman Helsingin suuntaan pitkään. Syynä olivat Kantatie 51:n moottoritieksi paranneltu osuus Kivenlahdesta Kirkkonummen Munkinmäen eritasoliittymälle, aseman turvallisuuden parantaminen ja uuden sijainnin parempi väestöpohja. Asemalaiturit korotettiin 55 cm:n korkuisiksi ja pidennettiin 220 metrin mittaisiksi. Siirron myötä vanhan aseman laituripolku poistettiin käytöstä. Elokuussa 2013 alettiin rakentaa uutta kunnallistekniikkaa radan viereen, Tolsantien varteen. Alun perin suunniteltiin aseman siirtyvän kokonaan Laajakallion puolelle, mutta lopulta päädyttiin siirtämään asema vain hieman itään päin, Tolsantien ylittävän sillan kohdalle.Kirkkonummen sanomat 29.11.2009, sivu 7 Aseman siirron myötä alueelle rakennetaan kymmenkunta kerrostaloa ja myyntiin tulee myös useita omakotitalotontteja. Aseman siirtotyöt alkoivat kesällä 2014, ja uusi asema otettiin käyttöön 15. elokuuta 2015. Aseman välittömään läheisyyteen avattiin vuoden 2016 aikana uusi K-ryhmän lähikauppa. Uusi asema maksoi arviolta 8 miljoonaa euroa, josta Kirkkonummen kunta maksaa 2 miljoonaa ja valtio 6 miljoonaa euroa. 15\. marraskuuta 2014 kello 19 eteenpäin osa Tolsantiestä suljettiin, kun Tolsantien yli kulkevaa vanhaa rautatiesiltaa alettiin purkamaan uuden tieltä. Uusi, tuhat tonnia painava silta siirrettiin paikalleen 16. marraskuuta 2014, ja uusi pätkä rantarataa rakennettiin sillan päälle. Sillan siirto ja ratatyöt saatiin päätökseen 17. marraskuuta 2014 aamuyöllä. == Pysähtyvät junat == * (Helsinki–Kirkkonummi) * (Helsinki–Kirkkonummi-yöjuna) == Lähteet == == Aiheesta muualla == Luokka:Kirkkonummen rautatieliikennepaikat Luokka:Uudenmaan henkilöliikenteen rautatieliikennepaikat
Lauri Otonkoski

Lauri Heikki Juhani Otonkoski (s. 3. helmikuuta 1959 Helsinki) on suomalainen runoilija, muusikko ja musiikkikriitikko. Hän toimi kirjailijoiden sananvapausjärjestö Suomen PENin puheenjohtajana vuosina 2009–2011.PEN ja Voltairen perintö. Sanomisen vapaus. Suomen PEN 90 vuotta. 2018 Otonkoski opiskeli Sibelius-Akatemiassa huilunsoittoa. Musiikinopintojen lisäksi hän on suorittanut humanististen tieteiden kandidaatin tutkinnon vuonna 1984, pääaineenaan teoreettinen filosofia. Otonkoski on toimittanut useita musiikkia käsitteleviä teoksia ja kirjoittanut musiikkiarvosteluja Helsingin Sanomiin. Ensimmäisen runokokoelmansa Mutta kukaan ei tiedä Otonkoski julkaisi vuonna 1990. Runojen lisäksi hän on kirjoittanut runomuotoisen lastenkirjan Otto… hänen merkilliset vaiheensa ihmisten parissa (1997), jossa pikkupoika matkustaa merten yli. Matkasta Atlantin yli kertoo myös sinfoninen runo Cameo (2005). Otonkoskelle on myönnetty useita tunnustuspalkintoja, kuten Nuoren taiteen Suomi-palkinto vuonna 1995. Käsikirjoituksestaan Via Crucis -pääsiäisnäytelmään Otonkoskelle luovutettiin kirkkotaiteen Engel-palkinto vuonna 2001. Otonkoski asuu vuoroin Helsingissä ja Porvoon saaristossa. == Tuotanto == ===Runot=== * * * * * * * * * ===Lastenkirjat=== * * ===Muita teoksia=== * * * * * * ===Käännökset=== * == Palkinnot == * Nuoren taiteen Suomi-palkinto 1995 * Tanssiva karhu -runopalkinto 1996 * Pekkas-palkinto 1999 * Kirkkotaiteen Engel-palkinto 2001 * Tanssiva karhu -palkinto 2003 ==Lähteet== == Kirjallisuutta == * Tarkka, Pekka (2000): Suomalaisia nykykirjailijoita. Helsinki: Tammi. ==Aiheesta muualla== * Lauri Otonkoski Kirjasampo.fi. * WSOY:n kirjailijaesittely * Lauri Otonkosken runoja Electric Verses -sivustolla * Mahtipontisuuden ja herkän havainnon liitto Kolumbuksen kengissä Outi Kaikkosen arvostelu Otonkosken Sinfonisesta runosta Cameo (Kiiltomato 9.1.2006). * Päiväkirjaa ja runoja Väinö Kirstinän arvostelu Otonkosken teoksesta Olo (Kiiltomato 4.12.2002). Luokka:Suomalaiset runoilijat Luokka:Suomalaiset lasten- ja nuortenkirjailijat Luokka:Suomentajat Luokka:Suomalaiset kirjallisuuskriitikot Luokka:Vuonna 1959 syntyneet Luokka:Elävät henkilöt
Windows Live Spaces

Windows Live Spaces oli Microsoftin yhteisöpalvelu, jossa jokainen tilin rekisteröinyt saattoi muun muassa esitellä valokuviaan, pitää Internet- päiväkirjaa ja listata linkkejä. Windows Live Spaces syntyi, kun MSN Spaces yhdistyi Windows Live -palveluun elokuussa 2006. Windows Live Spaces lakkautettiin 2011. Sitä ennen Microsoft tarjosi yhteistyössä Automatticin kanssa käyttäjille mahdollisuuden siirtää tietonsa Automatticin ylläpitämään WordPress.com-palveluun. == Aiheesta muualla == * Windows Live Spaces Luokka:Yhteisöpalvelut Spaces
Masalan rautatieasema

Masalan rautatieasema (, ) on lähijunien asema Masalassa Kirkkonummella, Kauklahden ja Jorvaksen asemien välillä. Masalan asema avattiin liikennepaikkana 1. syyskuuta 1903 ja Bruno Granholmin suunnittelemat ensimmäinen pysäkkirakennus sekä tavaramakasiini valmistuivat samoihin aikoihin. Asemarakennusta laajennettiin myöhemmin. == Historia == Masalan asema jäi syksyllä 1944 Porkkalan vuokra-alueen sisälle ja liikennepaikka lakkautettiin 3. lokakuuta 1944. Vuokra-aikana alkuperäinen asemarakennus tuhoutui ja neuvostoliittolaiset siirsivät paikalle asuinrakennuksen Luoman kylästä palvelemaan tukikohdan paikallisliikennettä.Markku Nummelin: Rantarata (Kustantaja Laaksonen, 2008) Porkkalan alueen palauduttua Suomelle avattiin Masala uudelleen VR:n liikennepaikkana 1. toukokuuta 1956 alkaen. Ensimmäisen kuukauden se toimi miehittämättömänä seisakkeena. Neuvostoliittolaisten paikalle siirtämä toinen asemarakennus todettiin käyttökelvottomaksi, joten asematoiminnot siirrettiin vanhaan tavaramakasiiniin kunnes kolmas, Jarl Ungernin suunnittelema asemarakennus valmistui vuonna 1963.Jussi Iltanen: Radan varrella - Suomen rautatieliikennepaikat (Karttakeskus, 2009) == Masalan rautatieasema nykyään == Masalassa on kaksi raidetta, raiteelta yksi liikennöidään Kirkkonummen suuntaan ja raiteelta kaksi Helsingin suuntaan. Masalan aseman nykyiset korkeat laiturit, katokset sekä laiturinnäytöt on rakennettu 2005 alikulkutunnelin rakentamisen yhteydessä. Asemalla toimii myös kuulutusjärjestelmä. Asemalla on 140 ilmaista polkupyöräpaikkaa ja 80 ilmaista autopaikkaa, aseman lähettyvillä on taksiasema ja linja-autopysäkki. Vanha tavaramakasiini purettiin uudistustöiden yhteydessä 2005. Järjestyksessä kolmas, kirpputorina viimeiset vuodet toiminut 1963 valmistunut asemarakennus tuhoutui tulipalossa 14. tammikuuta 2011.Masalan asema tuhoutui tulipalossa Rakennuksen paikalla on nykyään asfaltoitu parkkialue. == Asemalla pysähtyvät junat == * (Helsinki–Kirkkonummi–Helsinki) * (Helsinki–Kirkkonummi–Helsinki yöjuna) * (Helsinki–Siuntio–Helsinki) Kirkkonummelle liikennöidään raiteelta 1 ja Helsinkiin raiteelta 2.https://www.vr.fi/cs/vr/doc/Masala.pdf == Lähteet == Luokka:Kirkkonummen rautatieliikennepaikat Luokka:Uudenmaan henkilöliikenteen rautatieliikennepaikat Luokka:Bruno Granholmin suunnittelemat rakennukset
Uurna

Uurna eli hautauurna eli tuhkauurnaKielitoimiston sanakirja. Helsinki: Kotimaisten kielten tutkimuskeskus 2007. ISBN 978-952-5446-20-3. Osa 3, s. 352, hakusana tuhkauurna. on yleisimmin savesta tai metallista valmistettu kannellinen vaasi, jonka alaosa on usein kapeampi kuin yläosa. Uurnassa ei yleensä ole kantokahvoja. Monissa vanhoissa kulttuureissa uurniin säilöttiin kuolleen ihmisen tuhkat. Antiikin roomalaisilla oli erillisiä uurnaholveja, joihin uurnat asetettiin siistiin riviin. Nykyisinkin on tapana säilöä polttohaudatun vainajan tuhka uurnaan. Tuhkauurnia voidaan säilöä esimerkiksi uurnaholvissa, hautausmaiden uurnalehdoissa, perhehaudoissa tai tuhkan voi sirotella muistolehtoon. Tuhkauurnan voi säilöä myös kotona. Suomessa kuitenkin on tuhka haudattava tai muuten sijoitettava pysyvästi vuoden kuluessa tuhkauksesta (hautaustoimilain 7 luvun 19 § mukaan). Lakia tulkitaan niin, ettei Suomessa vainajan tuhkaa saa säilöä kotona. Vaaleissa säiliötä, johon äänestysliput laitetaan, kutsutaan vaaliuurnaksi, vaikka se ei yleensä ole uurnan muotoinen. ==Lähteet== == Aiheesta muualla == Luokka:Astiat Luokka:Hautaus
F-1

F-1 voi viitata seuraaviin: *F-1 -raketti eli R-36 *F-1 -rakettimoottori *F1 eli Formula 1 *F1, suomalainen vuosina 1994–2000 julkaistu kokoelmalevysarja.
Myspace

Myspace () on internet-yhteisösivusto, jota ylläpitää samanniminen yritys West Hollywoodissa Kalifornian osavaltiossa Yhdysvalloissa. Sivusto tarjoaa käyttäjille mahdollisuuden käyttäjäprofiilin ja blogin luomiseen. Käyttäjät voivat lisätä järjestelmään myös musiikkia, videoita ja kuvia. Alexa Internetin mukaan Myspace oli neljänneksi suosituin englanninkielinen internet-sivusto heinäkuussa 2006. Yhdysvalloissa 4,5 prosenttia kaikista sivulatauksista Internetissä kohdistui Myspace-sivustolle. Myspacella oli heinäkuussa 2006 hieman yli 95 miljoonaa käyttäjää ja sivustolle rekisteröityi noin 500 000 uutta käyttäjää viikoittain. Huhtikuussa 2008 Facebook ohitti Myspacen käyttäjien määrässä, jolloin Myspace putosi kuudenneksi suosituimmaksi sivustoksi.http://blog.alexa.com/2008/05/facebook-overtakes- myspace_07.html Vuoden 2010 alussa Myspace houkutteli 95 miljoonaa uniikkia käyttäjää kuukaudessa ja vuoden 2011 tammikuussa 73 miljoonaa, jonka jälkeen se menetti 10 miljoonaa käyttäjää kuukaudessa.http://www.telegraph.co.uk/technology/myspace/8404510/MySpace- loses-10-million-users-in-a-month.html News Corporation osti Myspacen vuonna 2005 ja maksoi siitä 580 miljoonaa dollaria (noin 450 miljoonaa euroa). Palvelun suosio alkoi kuitenkin laskea käyttäjien siirtyessä pääasiassa Facebookiin ja muihin palveluihin. Alkuvuodesta 2011 Myspace irtisanoi viisisataa 1050 työntekijästään.http://www.tietokone.fi/uutiset/myspace_myyntiin_netin_jattimokasta_halutaan_eroon Kesäkuussa 2011 verkkomainosyhtiö Specific Media osti Myspacen noin 35 miljoonan dollarin hintaan.http://yle.fi/uutiset/talous_ja_politiikka/2011/06/news_corporation_myi_myspacen_alehintaan_2694572.html Oston takana oli Internet-mainostaja Viant Technology Holding Inc., jonka perustivat Tim ja Chris Vanderhook 1999, ja Justin Timberlake. Viant päätyi myöhemmin Time Inc. -yhtiölle, jonka osti Meredith Corporation vuonna 2017. Meredith myi osuutensa Viantista yhtiön perustajille vuonna 2019.https://eu.desmoinesregister.com/story/news/2019/11/04/meredith- corporation-sells-equity-myspace-owner-viant/4161015002/ == Kritiikki == Heinäkuussa 2007 Myspace poisti sivustoltaan tiedot yli 29 000 henkilöstä, jotka oli tuomittu seksuaalirikoksista. Myspacea on käytetty usein välineenä lasten hyväksikäyttöön, minkä vuoksi sivusto on saanut Yhdysvalloissa osakseen ankaraa arvostelua. Vuonna 2008 Myspace poisti sivuiltaan suurimman ateisti- ja agnostikkoryhmän, 35 000 jäsenen Atheist and Agnostic Groupin. Ylläpitäjät olivat saaneet valituksia, joissa ateismia sanottiin vastenmieliseksi. Ryhmän moderaattorin, apulaisprofessori Bryan J. Pestan mukaan ryhmä ei rikkonut Myspacen sääntöjä, mutta sitä ei ole palautettu.MySpace: No place for Atheists? == Lähteet == == Aiheesta muualla == * Myspace.com * fi.myspace.com/ Luokka:Yhteisöpalvelut Luokka:Yhdysvaltalaiset verkkosivustot Luokka:Seulonnan keskeiset artikkelit
Ennakkovaroitusjärjestelmä

Ennakkovaroitusjärjestelmä eli varhaisvaroitusjärjestelmä () on jotain vaaratilannetta, kuten ballistisilla ohjuksilla tehtävän ydinaseiskun, luonnonkatastrofin, kuten trooppisten pyörremyrskyjen, suurtulvien tai tsunamien, tai vaikka työpaikan kemikaalionnettomuuksien uhkaa varten perustettu varoitusjärjestelmä. Ballististen ohjusten varalta perustettu EWS varoittaa ydinasevaltiota vihollisen ohjushyökkäyksestä. USA:ssa ennakkovaroitusjärjestelmään kuuluvat mm. napa-alueilla olevat NORAD:in (North American Aerospace Defense Command) tutkat. Nykyään USA:n satelliitti- ennakkovaroitusjärjestelmä on Defence Support Program. Varhaisin USA:n ennakkovaroitustutkajärjestelmä ballistisia ohjuksia vastaan oli BMEWS (Ballistic Missile Early Warning System). Ohjuksia tarkkailevaan ennakkovaroitusjärjestelmään kuuluivat myös varhaisvaroitussatelliitit, USA:ssa IMEWS. ==Katso myös== *Oko ==Lähteet== Luokka:Asetekniikka